CELEX: 62013TN0199
Language: hu
Date: 2013-04-08 00:00:00
Title: T-199/13. sz. ügy: 2013. április 8-án benyújtott kereset — DTM Ricambi kontra OHIM — Star (STAR)

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/51
            
         2013. április 8-án benyújtott kereset — DTM Ricambi kontra OHIM — Star (STAR)
   (T-199/13. sz. ügy)
   2013/C 156/94
   A keresetlevél nyelve: olasz
   
      Felek
   
   
      Felperes: DTM Ricambi Srl (Bologna, Olaszország) (képviselő: V. Catelli ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Star SpA (Lodi, Olaszország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül az első fellebbezési tanácsnak 2013. január 24-én az R 124/2012-1. sz. ügyben hozott határozatát, és engedélyezze a 7., 9. és 12. osztályba tartozó áruk vonatkozásában a 5878038. számon bejelentett STAR közösségi védjegy lajstromozását;
            
         
               —
            
            
               a Start kötelezze a felperes részéről felmerült költségeken túl saját költségeinek, ideértve az OHIM felszólalási osztálya és fellebbezési tanácsa előtti eljárások költségeit is, viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „STAR” szóelemet tartalmazó ábrás védjegy a 7., 9. és 12. osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: a Star.
   
      A hivatkozott védjegy vagy megjelölés: a „Star” szóelemet tartalmazó közösségi ábrás védjegy a 39. osztályba tartozó áruk vonatkozásában; a „STAR LODI” szóelemet tartalmazó nemzeti és nemzetközi ábrás védjegyek a 12., 38., 39. és 42. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok:
   
   
               —
            
            
               az összetéveszthetőség hiánya;
            
         
               —
            
            
               a korábbi védjegy „felhígulása”.